Poprad (rivero)

Rivero Poprad fontas en Slovakio en montaro Altaj Tatroj, fluas tra urbo Poprad kaj en Pollando enfluas riveron Dunajec. Ĝia longo estas 174 km.

El la 174 km 113 situas en Slovakio, 31,1 km estas landlimo inter Slovakio kaj Pollando, kaj 30,9 km situas en Pollando.

Poprad ekestas per kunfluo de la riveretoj Hincov potok kaj Ľadový potok (alinome Krupá). Hincov potok, konsiderata la ĉefa fonto, elfluas el la glaĉera lago Veľké Hincovo pleso, alta 1965 m super marnivelo. Ľadový potok fluas el la glaĉera lago Popradské pleso. Ilia kunfluejo altas 1302 metrojn.

Poprad kune kun Dunajec ne iras al Danubo, sed trans Karpatoj al Vistulo.

Kategorio:Riveroj en Pollando
Kategorio:Karpat-basenaj riveroj
Kategorio:Vistulo
Kategorio:Riveroj en Regiono Prešov